hy hy hy hy hy hy hy hy hy hy hy hy hy hy hy hy hy es en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy de hy hy hy en hy hy hy fr hy hy hy hy hy hy hy hy hy hy hy hy hy hy fr en hy hy
Econews.am | Ահազանգ․ Մաշա կապիկը տանջվում է Երևանի կենտրոնում բանտարկված (տեսանյութ)
ՀՀ-ում կենդանիների նկատմամբ վերաբերմունքի, այդ թվում՝ անազատ պայմաններում պահվող վայրի տեսակի կենդանիների խնդիրը շարունակում է չլուծված մնալ։ ՀՀ-ում տարբեր՝ ամենաանհավանական վայրերում շարունակում են բանտարկված մնալ վայրի տեսակների կամ էկզոտիկ կենդանիներ, որոնք պահվում են ոչ բարեկեցիկ պայմաններում։ Այդպիսի մի դեպքի մասին օրերս EcoNews.am բնապահպանական տեղեկատվական կայքն ահազանգ ստացավ․ Երևանի կենտրոնում գտնվող կենդանիների վաճառքի խանութում գտնվում է կապիկ, որն ունի օգնության կարիք։
Մեր այցելության ընթացքում ակնհայտ դարձան կապիկի պահման սարսափելի պայմանները․ ռեզուս մակակ տեսակի կապիկը պահվում է կենդանիների վաճառքի խանութում՝ փոքր և կեղտոտ վանդակի մեջ, առանց խնամքի կամ հոգատարության որևէ նշույլի։
Խանութը գտնվում է Նար-Դոս և Տիգրան Մեծ փողոցների գրեթե խաչմերուկում։ Խանութն ակնհայտորեն գտնվում է անմխիթար վիճակում․ փոքրիկ տարածքում լցված են բազմաթիվ թռչուններ, որոնք նախատեսված են վաճառքի համար, ամենուր թափթփված և անկանոն վիճակ է, պարկերով լցված են նաև կենդանիների կերեր և միևնույն ժամանակ՝ ռեզուս մակակ տեսակի կապիկը, որը բանտարկված է մոտավորապես 1 քմ վանդակի մեջ, անկանոն քայլում է այդ փոքրիկ տարածքում, բայց նաև երբեմն ագրեսիվ վարք է դրսևորում։ Կապիկն արտաքին զննությամբ շատ անհանգիստ է, ինչը պայմանավորված է պահման վատ պայմաններով։
Տեղում մեզ հայտնեցին, որ կապիկը վաճառքի համար չէ, այլ նրան պահում են նշված տարածքում, սակայն, եթե հաստատ որոշենք գնել, ապա գինը կկազմի մոտ 1200-1300 դոլար։ Ըստ վաճառողի՝ 3.5 տարեկան Մաշա անունով կապիկը չիպավորված և պատվաստված է և իրեն լավ է զգում։
ՀՀ-ում շարունակվում է կենդանիների անվերահսկելի առևտուրը։ Մարդիկ, ըստ իրենց հայեցողության, վաճառում են կենդանիների առանց որևէ մասնագիտական մոտեցման, վերահսկողության, նորմերի և անգամ չեն հարկվում այդ գործարքի դիմաց՝ թաքցնելով ՀՀ-ից ստացված եկամուտը։ Ցավալի է, որ մինչ այժմ ՀՀ ոչ մի կառավարության կողմից չեն մշակվել և չեն իրականացվել գործուն քայլեր այս ոլորտը կարգի բերելու ուղղությամբ․ տասնամյակներ շարունակ ոլորտն անտեսվել է, իսկ այսօր մենք ունենք մի իրավիճակ, երբ Հայաստանը լեցուն է անազատ պայմաններում պահվող տեղի վայրի և ներմուծված էկզոտիկ տեսակի կենդանիներով, որոնց ապագան անհայտ է։
Այս ընթացքում մշակվել են որոշ իրավական նորմեր՝ օրենքի նախագծեր, որոշումներ, որոնք եղել են թերի, չեն տվել խնդրին լուծում և անգամ չեն դարձել գործող իրավական նորմ։ Նույնը տեղի է ունեցել նաև 2018-2020թ․-ին, երբ պատգամավորներ Մերի Գալստյանի և Լենա Նազարյանի կողմից մշակվել է ՀՀ «Կենդանիների նկատմամբ պատասխանատու վերաբերմունքի մասին» օրենքի նախագիծը, որը ցավոք այդպես էլ չի ընդունվել ԱԺ կողմից։ Այս օրենքի կիրառմամբ որոշ խնդիրներ կարող էին ստանալ լուծում, սակայն այն այդպես էլ իրականություն չդարձավ։ Նույնը վերաբերվում է նաև ՀՀ «Կենդանական աշխարհի մասին» օրենքում նախատեսվող փոփոխություններին, որոնք ևս միտված են ոլորտը կարգավորելու, սակայն մինչ այժմ նախագծի կարգավիճակում են։
Հիշեցնենք, որ էկոլոգ, «կրկեսն առանց կենդանիների» նախաձեռնության համահեղինակ Արևիկ Մկրտչյանը փաստեր էր ներկայացրել նաև անազատ պայմաններում պահվող կապիկների մասին։ «Այսպիսի միջավայրներում ծնված, առանց ծնողի մեծացած ռեզուս մակակները երբեք չեն կարողանում դրսևորել տեսակին բնորոշ վարքագիծ՝ ողջ կյանքում խեղվածության որոշակի աստիճան ձեռքբերելով: Կապիկները մարդուն փոխանցվող հիվանդությունների մեծամասնության կրողներն ու փոխանցողներն են՝ տուբերկուլյոզ, հեպատիտ Ա և Բ, հերպես վիրուս, ռոտավիրուս, կոկկեր, ծաղիկ, Էնդո և էկտոպարազիտներ, շիգելա, սալմոնելոզ, Էբոլա և այլն (շուրջ 80 անուն): Սրա պարզ բացատրությունը մարդու և կապիկի ԴՆԹ-ի նմանությունն է:
Մարդը, որպես homo sapiens տեսակ, պատկանում է պրիմատների ընտանիքին»,- նշել է նա։
Սույն հրապարակումը հանդիսանում է հաղորդում հանցագործության մասին, ուստի EcoNews.am բնապահպանական տեղեկատվական կայքը հրավիրում է ՀՀ բնապահպանության և ընդերքի տեսչական մարմնի և ՀՀ ոստիկանության, մյուս իրավապահ մարմինների, ինչպես նաև՝ Երևանի քաղաքապետարանի ուշադրությունը:
Ծանուցում. ենթադրյալ հանցանքի մեջ կասկածվողը կամ մեղադրվողը համարվում է անմեղ, քանի դեռ նրա մեղավորությունն ապացուցված չէ ՀՀ քրեական դատավարության օրենսգրքով սահմանված կարգով` դատարանի` օրինական ուժի մեջ մտած դատավճռով:
Ահազանգ․ Երևանի կենտրոնում հաստաբուն ծառ են կտրել (ֆոտո) Փոշեփոթորիկ Երևանում․ օդում փոշու կոնցենտրացիան հսկայական ծավալների է հասնում «Բունկայի ընկերները»․ 70 000-ից ավելի մարդ կոչ է անում օգնել Երևանի կենդանաբանական այգու փղին (տեսանյութ) «Եթե առյուծ ունեմ, ուրեմն ուժեղ եմ»․ ի՞նչ է սպասվում բանտարկված կենդանիներին /մաս 2/ Հայաստանի անտառներում կարող են կապիկներ հայտնվել․ Lուծումներ փնտրելիս /մաս 1/
Ո՞րն է ամոնիակի արտանետումներով ամենաշատն աղտոտված մարզը 30/Սեպտեմբեր/2022 - 18:21 Մեքենայի մեջ արծվի նմանվող սպանված թռչուն և կզաքիս են հայտնաբերել 30/Սեպտեմբեր/2022 - 12:47 Ահազանգ․ Երևանի կենտրոնում հաստաբուն ծառ են կտրել (ֆոտո) 28/Սեպտեմբեր/2022 - 12:21 Հաշվարկվել է 5.302.860 ՀՀ դրամի չափով շրջակա միջավայրին հասցված վնաս 27/Սեպտեմբեր/2022 - 18:15 Ինչպիսի սեպտեմբեր է սպասվում․ կլիմայական բնութագիրն ու ամսական կանխատեսումը 26/Սեպտեմբեր/2022 - 15:20 Առաջիկա 5 օրվա եղանակի կանխատեսում 26/Սեպտեմբեր/2022 - 11:22 Փոշեփոթորիկ Երևանում․ օդում փոշու կոնցենտրացիան հսկայական ծավալների է հասնում 26/Սեպտեմբեր/2022 - 10:31 Հաշվարկվում է Ջերմուկում բնությանը հասցված վնասի չափը 20/Սեպտեմբեր/2022 - 16:20 Լոռվա Ամրոց ՍՊԸ-ն փորձում է շրջանցել օրենքը և Ձորագետի վրա փհէկ կառուցել 20/Սեպտեմբեր/2022 - 15:39 Որքան կպահպանվի տաք եղանակը․ կանխատեսում 19/Սեպտեմբեր/2022 - 13:28 FPWC-ն կոչ է անում համաշխարհային բնապահպանական համայնքին դատապարտել ադրբեջանական ագրեսիան 15/Սեպտեմբեր/2022 - 16:42 Բացասական եզրակացություն՝ Գլաձորի հանքի երկրաբանական ուսումնասիրությունների ծրագրին 2/Սեպտեմբեր/2022 - 20:25 Կզովանա․ առաջիկա 5 օրվա եղանակի կանխատեսում 2/Սեպտեմբեր/2022 - 15:10 «Բունկայի ընկերները»․ 70 000-ից ավելի մարդ կոչ է անում օգնել Երևանի կենդանաբանական այգու փ... 2/Սեպտեմբեր/2022 - 12:04
«Եթե առյուծ ունեմ, ուրեմն ուժեղ եմ»․ ի՞նչ է սպասվում բանտարկված կենդանիներին /մաս 2/
Առաջին մասը կարդացեք «Հայաստանի անտառներում կարող են կապիկներ հայտնվել․ Lուծումներ փնտրելիս /մաս 1/» հոդվածում։ Նախորդ հոդվածում Արևիկ Մկրտչյանի, Արսեն Գասպարյանի, Ոսկեհատ Գրիգորյանի և Իման Մեմարիանի օգնությամբ քննարկել ենք «Կրկեսն առանց կենդանիների» գաղափարի առաջացման
Հայաստանի անտառներում կարող են կապիկներ հայտնվել․ Lուծումներ փնտրելիս /մաս 1/
Շարունակությունը կարդացեք՝ հաջորդ հոդվածում,որը կհրապարակվի շուտով։ Խնդիրները նրա համար են, որ լուծումները չլինեն սպասված տեղերում։ Հոգեթերապիայի սկզբունքներ Քանի՞ օնլայն պետիցիայի եք հանդիպել համացանցում և քանի՞սն եք ստորագրել՝ վարկյաններ անց մոռանալով այդ մասին․․․ բայց դրանք իրականանալու ունակո
Կոռուպցիոն շղթա, թե՞ փրկօղակ․ ի՞նչ է կատարվում Երևանի կենդանաբանական այգում /մաս 1/
Կարդացեք շուտով՝ Սոված կենդանիների հետքերով․․․ /մաս 2/ «Մենք այն ենք, ինչ մենք ուտում ենք» /մաս 3/ Վերհիշե՛ք՝ միջինում քանի՞ անգամ եք լսել՝ «Կենդանաբանական այգում կենդանիները սոված են, ո՞վ գիտի ինչ են կերակրում, հավանաբար հին-էժան-փչացած սնունդ են տալիս» և այլ խոսակցու
Մեքենայի մեջ արծվի նմանվող սպանված թռչուն և կզաքիս են հայտնաբերել 30.Սեպտեմբեր.2022 | 12:47 Ո՞րն է ամոնիակի արտանետումներով ամենաշատն աղտոտված մարզը 30.Սեպտեմբեր.2022 | 18:21
EcoNews.am բնապահպանական տեղեկատվական կայքը հիմնադրվել է 2012 թվականին։ EecoNews.am բնապահպանական տեղեկատվական կայքի նպատակն է վերհանել ու հանրությանը ներկայացնել մեզ շրջապատող բնապահպահպանական խնդիրները, տեղեկատվական աջակցություն ցուցաբերել բնապահպանական խնդիրներով մտահոգված, հասարակական կամավորական գործունեություն իրականացնող բնապահպանական նախաձեռությունների ներկայացուցիչներին և կազմակերպություններին: Econews.am բնապահպանական տեղեկատվական կայքը, դառնալով այլընտրանք բնապահպանական խնդիրների ուղղությամբ հայալեզու տեղեկատվություն տրամադրող մասնագիտացված լրատվամիջոցների շրջանակներում, իր ընթերցողներին տրամադրում է հավաստի տեղեկատվություն` ներկայացնելով խնդրով հետաքրքրված բոլոր կողմերի կարծիքներն ու մտահոգությունները, լուսաբանում է ոլորտում առկա անցուդարձը և կարևոր իրադարձությունները: Կայքի գործունեության սկզբունքն է տրամադրել անկողմնակալ և չեզոք տեղեկատվություն` պահպանելով բոլոր կողմերի իրավունքները:
+374 98 50 99 39
2012 - 2022 © Բոլոր իրավունքները պաշտպանված են: EcoNews.am բնապահպանական տեղեկատվական կայքի նյութերի օգտագործումն առանց հղման արգելվում է: Հրապարակման հեղինակի կարծիքը ոչ միշտ է համընկնում խմբագրության կարծիքի հետ: Գովազդների բովանդակության համար պատասխանատվությունը գովազդատուներինն է: Website By